Les versions catalana i castellana d'aquest document van ser publicades en el DOGC núm. 6730, de 17.10.2014.
Aguesta lei emplegue eth tèrme transgenre entà referir-se as persones que se senten deth sèxe contrari ath que se les a atribuït en nèisher segontes es sues caracteristiques biologiques e as persones que non s'identifiquen exactament ne damb un òme ne damb ua hemna segontes era concepcion tradicionau des genres, tot açò damb independéncia qu'aguestes persones s'agen sosmetut o non a ua intervencion quirurgica.
En madeish sens, era transsexualitat demore includida laguens dera denominacion generica transidentitat, que designe era condicion o era qualitat de transgenre.
En madeish sens, er article 40.8 establís que «es poders publics an de promòir era igualtat de totes es persones damb independéncia dera origina, era nacionalitat, eth sèxe, era raça, era religion, era condicion sociau o era orientacion sexuau, e tanben an de promòir era eradicacion deth racisme, der antisemitisme, dera xenofòbia, dera omofòbia e de quinsevolha auta expression qu'atempte contra era igualtat e era dignitat des persones».
Per çò que hè ar encastre der Estat, s'an portat a tèrme, en encastre juridic, ua sèria d'iniciatives legislatives, per miei des quines cau remercar: era Lei 13/2005, der 1 de junhsèga, pera que se modifique eth Còdi civiu en matèria de dret en contrèir matrimòni; era Lei 14/2006, deth 26 de mai, sus tecniques de reproduccion umana assistida; era Lei 3/2007, deth 15 de març, reguladora dera rectificacion registrau dera mencion relativa ath sèxe des persones; era Lei 62/2003, deth 30 de deseme, de mesures fiscaus, administratives e der orde sociau (articles 27 a 43); e era Lei organica 10/1995, deth 23 de noveme, deth Còdi penau.
Aguesta lei de tematica especifica permeterà ampliar eth marc normatiu en encastre LGBTI e servirà entà arténher a redusir era discriminacion e fomentar valors d'egalitat, respècte e tolerància entre es ciutadans.
Tot e qu'era aportacion, era recompilacion e era sistematizacion de dades ei dificila perqué tot just ara comencen a aparéisher es prumèrs indicadors oficiaus, es estadistiques damb qué compdam dan indicis pro clars qu'era discriminacion per motiu d'orientacion sexuau, d'identitat de genre o d'expression de genre se continue produsint.
En tot atier ara importància des mieis de comunicacion ara ora d'apropar es desparières realitats sociaus ara poblacion, era Lei plantege recomanacions as mieis audiovisuaus entà qué non se permete era difusion de contenguts que poguen fomentar o justificar era omofòbia, a era bifòbia o era transfòbia.
c) Totes es contingéncies en decors dera vida, com ara quaussevolh cambi en estat civiu, era formacion d'ua família, era malautia, era incapacitacion, era privacion de libertat o era mòrt.
g) Assetjament per rason dera orientacion sexuau, era identitat de genre o era expression de genre: quausevolh comportament basat ena orientacion sexuau, era identitat de genre o era expression de genre d'ua persona qu'age era finalitat o provòque er efècte d'atemptar contra era sua dignitat o era sua integritat fisica o psiquica o de crear-li un entorn intimidador, ostil, degradant, umiliant, ofensiu o molèst.
h) Repressalha discriminatòria: tracte advèrs o efècte negatiu que se produsís contra ua persona coma conseqüéncia dera presentacion d'un planh, ua reclamacion, ua denóncia, ua demanda o un recors, de quaussevolh tipe, destinat a evitar, diminuir o denonciar era discriminacion o er assetjament a qué ei sosmetuda o a estat sosmetuda.
Clausula generau antidiscriminatòria
Aguest dret vincule autant es poders publics coma es particulars.
Principis orientadors dera actuacion des poders publics
a) Protegir era integritat, era dignitat e era libertat de totes es persones, d'acòrd damb es drets fondamentaus e es drets umans universaus.
f) Atier era diversitat de situacions de discriminacion enes quaus se pòden trobar es persones LGBTI, en tot tier en compde es interaccions dera omosexualitat, era bisexualitat, era transidentitat e era intersexualitat damb quaussevolh auta circonstància personau o sociau que pogue èster motiu de discriminacion.
j) Promòir er estudi e era recèrca sus era diversitat afectiva e sexuau que servisquen entà eradicar era discriminacion e era violéncia envèrs es persones LGBTI.
k) Establir mesures de foment des entitats que trebalhen entà hèr efectius es drets e ena non-discriminacion des persones LGBTI.
Títol I. Organizacion administrativa
Es departaments dera Generalitat an d'aplicar aguesta lei damb era collaboracion e era coordinacion d'aguest organ.
Er organ coordinador des politiques LGBTI a d'aufrir un servici d'atencion integrau entà atier as persones que patisquen, agen patit o siguen en risc de patir discriminacion o violéncia per rason dera orientacion sexuau, era identitat de genre o era expression de genre, damb era finalitat de dar responses adequades, agiles, propères e coordinades as besonhs d'aguestes persones.
Politiques publiques entà promòir era egalitat efectiva des persones LGBTI
b) Establir recomanacions sus es usatges lingüistics e eth tractament e usatge des imatges damb relacion ara omosexualitat, ara bisexualitat, ara transidentitat e ara intersexualitat.
b) Elaborar politiques de salut publica que velhen peth dret ara salut des persones LGBTI, damb era adaptacion des protocòls establidi, s'escatz.
e) Garantir er estudi, era recèrca e eth desvolopament de politiques sanitàries especifiques entàs persones LGBTI.
S'a de tier en compde era volontat dera persona afectada ena presa de decisions, tostemp qu'era sua vida non sigue en perilh o es condicions de salut non se poguen veir greujades, d'acòrd damb era normativa vigenta.
Per çò que hè as menors, s'a de tier especiaument en compde, ath delà, eth sòn dret ath liure desvolopament dera personalitat e era sua capacitat e maduresa entà préner decisions.
k) Garantir as hemnes lesbianes era egalitat d'accès as tecniques de reproduccion assistida.
S'an d'establir mesures de prevencion entàs persones LGBTI que poguen patir discriminacion multiple, damb er objectiu d'evitar situacions de discriminacion, risc d'excludiment sociau e vulnerabilitat.
a) Establir es mesures pertinentes entà garantir un tracte e ua estada adequats des persones LGBTI enes dependéncies policiaus.
b) Establir normes d'identificacion e escorcolh entà persones transgenre d'acòrd damb era identitat sentida.
c) Perméter e facilitar as detengudi e as intèrns transgenre, autant per part dera autoritat policiau coma per part dera autoritat penitenciària, era continuïtat de quaussevolh tractament medic o ormonau que seguisquen.
g) Promòir era denóncia per part des victimes de violéncia per orientacion sexuau, identitat de genre o expression de genre.
Enes èishi des politiques de cooperacion e foment dera patz e des drets umans que pòrte a tèrme era Generalitat a favor deth desvolopament, s'a de promòir era luta pes drets des persones LGBTI e s'an de possar projèctes de cooperacion que defensen e reconeishen es drets umans d'aguestes persones en païsi a on patissen persecucion o discriminacion o aguesti drets non les son reconeishudi.
S'an de possar es actuacions següentes:
b) Establir ua comunicacion establa damb eth conjunt de representants des credences religioses que conviuen en Catalonha.
Incorporar as naues convocatòries de subvencion critèris d'egalitat d'oportunitats.
c) Fomentar era implantacion progressiva d'indicadors d'egalitat qu'agen en compde era realitat des persones LGBTI en sector public e en sector privat e d'un distintiu entà reconéisher as empreses que subergesquen pera aplicacion de politiques d'egalitat e non-discriminacion.
d) Desplegar estratègies entara insercion laborau des persones transgenre.
g) Instar as responsables dera inspeccion de trabalh a informar as organs competenti des cassi de discriminacion per rason d'orientacion sexuau, identitat de genre o expression de genre que s'agen produsit, que se produsisquen o i age risc que se poguen produsir en encastre laborau.
Es famílies gaudissen dera proteccion juridica que determine era lei, qu'empare sense discriminacion es relacions familiares derivades deth matrimòni, era convivéncia en parelha establa e es famílies formades per un progenitor damb es sòns descendents.
Es administracions publiques de Catalonha an de velhar, en quaussevolh des sòns procediments, peth respècte ara confidencialitat des dades relatives ara identitat de genre des persones beneficiàries d'aguesta lei.
Mecanismes entà garantir eth dret ara egalitat
Se presumís era existéncia de mau morau s'era discriminacion demore acreditada; eth mau s'a d'avalorar en tot atier es circonstàncies deth cas e era gravetat dera lesion efectivament produsida.
Legitimacion entara defensa deth dret ara egalitat des persones LGBTI
An era consideracion d'interessadi enes procediments administratius enes que calgue prononciar-se respècte d'ua situacion de discriminacion, e tostemp damb era autorizacion dera persona o persones afectades, es entitats, associacions e organizacions legaument constituïdes qu'agen entre es sues finalitats era defensa e era promocion des drets umans.
Es titulars des establiments e espacis dubèrts ath public e es organizadors d'espectacles e activitats recreatives son obligadi a empedir-i er accès o a expulsar-ne es persones següentes, damb era ajuda, se cau, dera fòrça publica:
Er organ administratiu o sancionador, d'ofici o a instància de part, pòt sollicitar informes o dictamens as organs competents en matèria d'egalitat.
Son infraccions administratives en encastre des drets des persones LGBTI es accions o omissions tipificades per aguesta lei e compreses laguens der encastre materiau de competéncia dera Generalitat o des entitats locaus de Catalonha, tostemp que non constituïsquen fauta o delicte.
Enes cassi en quini non s'estime era existéncia de delicte o fauta penau, er organ administratiu a de continuar eth procediment sancionador e considerar provadi es hèts que n'agen estat en sedença judiciau.
a) Hèr a servir expressions vexatòries, per quaussevolh miei, qu'inciten a exercir era violéncia contra es persones o es sues famílies, per causa dera orientacion sexuau, era identitat de genre o era expression de genre, d'ua manèra intencionada.
c) Portar a tèrme actes que compòrten isolament, refús o mesprètz public, notòri e explicit de persones per causa dera orientacion sexuau, era identitat de genre o era expression de genre.
a) Hèr a servir expressions vexatòries qu'inciten a exercir era violéncia contra es persones o es sues famílies, per causa dera orientacion sexuau, era identitat de genre o era expression de genre, d'ua manèra intencionada e reiterada.
b) Mauméter o destrusir objèctes o propietats de persones o des sues famílies per causa dera orientacion sexuau, era identitat de genre o era expression de genre, tostemp qu'aguestes accions non constituïsquen delicte o fauta de caractèr penau.
c) Empedir a ua persona, d'ua manèra intencionada, era realizacion d'un tramit o er accès a un servici public o establiment dubèrt ath public per causa dera orientacion sexuau, era identitat de genre o era expression de genre d'aguesta persona.
a) Er assetjament o eth comportament agressiu cap a persones o es sues famílies per causa dera orientacion sexuau, era identitat de genre o era expression de genre.
Entà concretar es sancions que sigue procedent d'imposar e, s'escatz, entà graduar era quantitat des multes e era durada des sancions temporaus, es autoritats competentes an de mantier era proporcion adequada entre era gravetat deth hèt constitutiu dera infraccion e era sancion, o es sancions, aplicades ara lesion ocasionada, ath nombre de persones afectades, ara entitat deth dret afectat e ara naturalesa deth déuer afectat segontes era legislacion vigenta.
S'an de considerar especiaument es critèris següenti:
Son responsables des infraccions tipificades per aguesta lei es persones fisiques o juridiques, publiques o privades, que, per accion o omission, incorrissen enes supausats d'infraccion establidi per aguest capítol.
Era competéncia entà incoar es expedients administratius deth regim sancionador d'aguesta lei e era imposicion des sancions correspon ara persona titulara dera secretaria generau deth departament competent en matèria de non-discriminacion des persones LGBTI.
Eth Sindic de Grèuges, d'acòrd damb es atribucions que li assignen er Estatut d'autonomia e era Lei 24/2009, deth 23 de deseme, exercís es foncions relatives ara defensa de drets e libertats en matèria de non-discriminacion des persones LGBTI que poguen auer estat vulnerats pera actuacion d'institucions, autant publiques coma privades.
Entrada en vigor e afectacions pressupostàries
Es precèptes eth compliment des quaus exigís era realizacion de despena damb cargue as pressupòsti dera Generalitat an efèctes a compdar dera entrada en vigor dera lei des pressupòsti corresponenti ar exercici pressupostari immediatament posterior ara entrada en vigor dera lei presenta.